Gerîlayê YJA Starî Sûzan Çelîke ( Zîlan Tolhildane) û Hacîre Yilmaze ( Zînarîn Berxwedane) yê ke dewa Bozbaglarî ya pabesteya qezaya Karazî ya Amedî de 11ê Çilê de pêkewtişêk de şehîd bîyî, bînşewe ameyî definkerdene.
Merdimanê her di şehîdan şîyî morgê Nêweşxaneyê Perwerde û Cigêrayîşî yê Amedî la bi sebebo ke rîyê cenazeyan ameyî perçekerdene nêeşkeayî qicanê xo teşhîs bikerî. Keyeyan bi testê DNA nasnameyê înan teşhîs kerdî û cenazeyê xo girewtî. Sûzan Çelîke Goristanê Yenîkoyî yê Amedî de, Hacîre Yilmaze zî memleketê ci Êlîh de amî definkerdene.
